Tropiese sikloon Debbie tref Australië | JW.ORG Nuus
LEES IN Afrikaans Albanees Armeens Chichewa Deens Duits Engels Esties Fins Frans Georgies Grieks Hausa Hebreeus Hongaars Indonesies Italiaans Japannees Joroeba Kantonnese Chinees (Tradisioneel) Kantonnese Chinees (Vereenvoudig) Kirgisies Koreaans Kroaties Lingala Litaus Malgassies Mandarynse Chinees (Tradisioneel) Mandarynse Chinees (Vereenvoudig) Mianmees Nederlands Noors Oekraïens Pools Portugees (Portugal) Roemeens Russies Serwies Serwies (Romeins) Singalees Slowaaks Sloweens Spaans Swahili Sweeds Tagalog Tsjeggies Tswana Turks Viëtnamees Xhosa
Tropiese sikloon Debbie tref Australië
Op Dinsdag 28 Maart 2017 is die noordkus van Queensland asook nabygeleë eilande deur die tropiese sikloon Debbie getref. Stormsterk winde van tot 260 kilometer per uur het gewaai. Die kategorie 4-sikloon het bome omgewaai en geboue beskadig. Bote is ook totaal vernietig en die stukke het op die strande by dorpies al langs die kus uitgespoel. Sikloon Debbie het ook wydverspreide vloede tot gevolg gehad in stede en dorpe in die suide van Queensland en die noorde van Nieu-Suid-Wallis. Dit het veroorsaak dat duisende mense sonder elektrisiteit gesit het.
Volgens berigte is geen Getuies van Jehovah ernstig beseer of dood nie. Maar baie van die Getuies se huise is deur die sikloon beskadig en een huis is heeltemal vernietig. Twee Koninkryksale (plekke van aanbidding) is ook beskadig.
Die takkantoor van Jehovah se Getuies in Australië het twee noodlenigingskomitees saamgestel om hulp te verleen deur kragopwekkers en kos en water aan slagoffers in die rampgebied te voorsien. Plaaslike Getuies staan hulle mede-gelowiges ook geestelik en emosioneel by.
Die Bestuursliggaam van Jehovah se Getuies koördineer die noodlenigingspogings vanaf hulle wêreldhoofkwartier. Fondse wat aan die Getuies se wêreldwye predikingswerk geskenk is, word hiervoor gebruik.
Australasië: Rodney Spinks, +61-2-9829-5600
Jehovah se Getuies organiseer noodleniging kort ná die sikloon Pam